
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Π ΡΩΤΟ Αρ. Φύλλου 54 

19 Φεβρουάριου 2004 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

60. Καθορισμός εργατικού δικαιώματος εξορύξεως 

και μεταφοράς Ναξίας σμύριδος. 1 

61. Διαδικασία ελέγχου της συμμόρφωσης της Διοίκη¬ 
σης προς τις δικαστικές αποφάσεις. 2 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 60 
Καθορισμός εργατικού δικαιώματος εξορύξεως και με¬ 
ταφοράς Ναξίας σμύριδος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 3παρ. 2του από 5.9.1935 Π.Δ. «ΠερίΚω- 
δικοποιήσεως των κειμένων διατάξεων περί Ναξίας σμύ¬ 
ριδος» (Α' 408, αναδ. Α' 429). 

β) Του άρθρου 145 παρ. 2 του Ν.Δ. 210/1973 «Περί Με¬ 
ταλλευτικού Κώδικος» (Α' 277) όπως τροποποιήθηκε με 
το άρθρο μόνο του Ν. 857/1978 (Α' 239). 

γ) Του άρθρου μόνου του Β.Δ. 594/61 «Περίτρόπου κα¬ 
θορισμού του εργατικού δικαιώματος εξορύξεως και με¬ 
ταφοράς σμύριδος» (Α' 146). 

δ.) Του άρθρου 1 παρ. 5περ. δτου Π.Δ. 129/92 «Περιορι¬ 
σμός συναρμοδιοτήτων κατά την έκδοση Υπουργικών απο¬ 
φάσεων σε θέματα αρμοδιότητος Υπουργείων» (Α' 65). 

2. Το πρώτο εδάφιο της παρ. 3 του άρθρου 22 του Ν. 
2362/1995 «Περί Δημοσίου Λογιστικού Ελέγχου των δα¬ 
πανών του Κράτους και άλλες διατάξεις» (Α' 247). 

3 Το Π.Δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών» (Α' 57). 

4. Την 1065956/863/Α0006/15.7.2003 κοινή απόφαση 
του Πρωθυπουργού και του Υπουργού Οικονομίας και Οι¬ 
κονομικών «Καθορισμός αρμοδιοτήτωντων Υφυπουργών 
Οικονομίας και Οικονομικών» (Β' 985). 

5. Την 485/31.10.2001 κοινή απόφαση του Πρωθυπουρ¬ 


γού και του Υπουργού Ανάπτυξης «Ανάθεση αρμοδιοτή¬ 
των στους Υφυπουργούς Ανάπτυξης Αλέξανδρο Καλα¬ 
φάτη, Χρήστο Θεοδώρου καιΔημήτριο Γεωργακόπουλο» 
(Β' 1484). 

6. Τη Δ8/Δ/Φ36.2/14688/4358/12.9.2003 απόφαση του 
Υφυπουργού Ανάπτυξης «Αύξηση εργατικού δικαιώμα¬ 
τος εξορύξεως και μεταφοράς σμύριδος Νάξου». 

7. Τις διατάξεις του άρθρου 29Ατου Ν. 1558/1985 (Α' 137), 
όπως αυτό προστέθηκε με το άρθρο 27 του Ν. 2081 /1992 
(Α' 154) και τροποποιήθηκε με το άρθρο 1 παρ. 2α του Ν. 
2469/1997 (Α'38). 

8. Το γεγονός ότι από τις διατάξεις αυτού του διατάγ¬ 
ματος προκαλείται δαπάνη σε βάρος του Κρατικού Προϋ¬ 
πολογισμού ύψους 177.023,57 € για το οικονομικό έτος 
2003. Για τη δαπάνη αυτή έχει εγγράφει πίστωση στον 
Κρατικό Προϋπολογισμό στον ειδικό φορέα 35/120 ΚΑΕ 
3323 για την πληρωμή του σμυριδεργατικού δικαιώμα¬ 
τος. 

9. Η δαπάνη για την επόμενη πενταετία εκτιμάται ότι θα 
ανέλθει στο ποσό των 866.560,65 € και θα αντιμετωπίζεται 
εφόσον κριθεί αναγκαία η παραλαβή σμύριδος από το δη¬ 
μόσιο για τα προσεχή έτη από πιστώσεις που θα εγγρά- 
φονται στον Προϋπολογισμό του Υπουργείου Ανάπτυξης. 

10. Την 16/2004 γνωμοδότηση του Συμβουλίου της Επι¬ 
κράτειας και με πρόταση του Υφυπουργού Ανάπτυξης και 
του Υφυπουργού Οικονομίας και Οικονομικών, αποφασί¬ 
ζουμε: 

Άρθρο μόνο 

Το καταβαλλόμενο στους σμυριδορύκτες Νάξου εργατι¬ 
κό δικαίωμα εξορύξεως και μεταφοράς της σμύριδος ανά 
παραδιδόμενο στο Δημόσιο στατήρα καθορίζεται ως εξής: 

α) Πρώτη ποιότητα από 1,32 σε 1,37 ευρώ από 1.1.2003 
έως 31.12.2003. 

β) Δεύτερη ποιότητα από 1,14 σε 1,19 από 1.1.2003 έως 
31.12.2003 

Στον Υφυπουργό Ανάπτυξης αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 18 Φεβρουάριου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΝΙΚΟΣ ΦΑΡΜΑΚΗΣ ΑΛΕΞΑΝΔΡΟΣ ΚΑΛΑΦΑΤΗΣ 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 61 

Διαδικασία ελέγχου της συμμόρφωσης της Διοίκησης 
προς τις δικαστικές αποφάσεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 8 του άρθρου 3 του Ν. 
3068/2002 (ΦΕΚΑ274). 

2. Την 1065956/863/Α0006/15.7.2003 κοινή απόφαση 
του Πρωθυπουργού και του Υπουργού Οικονομίας και Οι¬ 
κονομικών «Καθορισμός αρμοδιοτήτωντων Υφυπουργών 
Οικονομίας και Οικονομικών» (ΦΕΚ Β 985). 

3. Το άρθρο 29Ατου Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ Α137), το οποίο προστέθηκε με 
το άρθρο 27 του Ν.2081/1992 (ΦΕΚΑ 154) και αντικατα- 
στάθηκε με το άρθρο 1 παρ. 2α του Ν. 2469/1997 (ΦΕΚΑ 
38). 

4. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού. 

5. Την 18/2004 γνωμοδότηση του Συμβουλίου της Επι¬ 
κράτειας, ύστερα από πρόταση του Υπουργού Δικαιοσύ¬ 
νης και του Υφυπουργού Οικονομίας και Οικονομικών, 
αποφασίζουμε: 

Άρθρο 1 

1. Τα τριμελή συμβούλια του άρθρου 2 παρ. 2 του Ν. 
3068/2002 (ΦΕΚ Α 274) απαρτίζονται από τον πρόεδρο 
του οικείου δικαστηρίου ή το νόμιμο αναπληρωτή του και, 
αντιστοίχως, από δύο μέλη του Ανωτάτου Ειδικού Δικα¬ 
στηρίου, δύο συμβούλους της Επικράτειας, δύο αρεοπα¬ 
γίτες και δύο συμβούλους του Ελεγκτικού Συνεδρίου ως 
τακτικά μέλη. 

2. Το συμβούλιο του Ανωτάτου Ειδικού Δικαστηρίου συ¬ 
γκροτείται με απόφαση του προέδρου του, των δε λοιπών 
ανωτάτων δικαστηρίων με απόφαση του οικείου Ανωτά¬ 
του Δικαστικού Συμβουλίου κάθε δικαστηρίου. Με την 
ίδια απόφαση ορίζονται έως τρεις αναπληρωτές για κάθε 
τακτικό μέλοςτου συμβουλίου. Η απόφαση αυτή αναρτά- 
ται στο κατάστημα του οικείου δικαστηρίου επί ένα μήνα. 

3. Η θητεία των μελώντου συμβουλίου αρχίζει την 1η Ια¬ 
νουάριου, είναι διετής και μπορεί να ανανεώνεται. 

4. Για την συγκρότηση του συμβουλίου αποστέλλεται 
ερώτημα από τον Υπουργό Δικαιοσύνης τον Νοέμβριο 
του έτους, κατά το οποίο λήγει η θητεία των μελώντου. 

5. Σε περίπτωση αποχώρησης ή θανάτου τακτικού μέ¬ 
λους του συμβουλίου, το αρχαιότερο από τα αναπληρω¬ 
ματικά μέλη λαμβάνει τη θέση του τακτικού χωρίς να αντι- 
κατασταθεί για το υπόλοιπο διάστημα της θητείας του. 

6. Με απόφαση του προέδρου του οικείου δικαστηρίου 
ορίζεται υπάλληλος αυτού ως γραμματέας του συμβου¬ 
λίου με τον αναπληρωτή του. 

Άρθρο 2 

1. Η αίτηση για τη διαπίστωση της μη συμμόρφωσηςτης 
Διοίκησης σε δικαστική απόφαση υποβάλλεται ατελώς 
στη γραμματεία του δικαστηρίου που εξέδωσε την από¬ 
φαση ή στη γραμματεία του οικείου ανώτατου δικαστηρί¬ 
ου, η οποία τη διαβιβάζει χωρίς καθυστέρηση στο συμ¬ 
βούλιο. 


2. Ο πρόεδρος του συμβουλίου ορίζει ημέρα συνεδρία¬ 
σης μέσα στην προθεσμία του άρθρου 3 παράγραφος 1 
του παρόντος και εισηγητή της υπόθεσης, ο οποίος μπο¬ 
ρεί να ζητεί από κάθε αρμόδια αρχή στοιχεία και απόψεις 
σχετικά με το περιεχόμενο της αίτησης και τους λόγους 
της μη συμμόρφωσης. Ως εισηγητής μπορεί να ορισθεί 
και αναπληρωματικό μέλος του συμβουλίου. 

3. Το συμβούλιο μπορεί να ζητήσει ή να επιτρέψει την 
ακρόαση αρμοδίου υπαλλήλου της υπόχρεης προς συμ¬ 
μόρφωση διοικητικής αρχής ή την παράσταση του αιτού- 
ντος ή του πληρεξουσίου δικηγόρου του. 

4. Οι συνεδριάσεις του συμβουλίου δεν είναι δημόσιες. 

Άρθρο 3 

1. Το συ μβούλιο συντάσσει πρακτικό μέσα σε δύο μήνες 
από τότε που περιέρχεται σ’ αυτό η αίτηση, με το οποίο, 
εφόσον συντρέχει περίπτωση, καλείτην αρχή να υποβά¬ 
λει στοιχεία και απόψεις, σύμφωνα με το άρθρο 3 παρ. 1 
του Ν. 3068/2002. Σε αντίθετη περίπτωση, απορρίπτει την 
αίτηση με απόφαση, η οποία περιέχει συνοπτική αιτιολο¬ 
γία. 

2. Αν μετά από έρευνα των στοιχείων που απεστάλησαν, 
το συμβούλιο διαπιστώσει αιτιολογημένα ότι η καθυστέ¬ 
ρηση, παράλειψη ή άρνηση συμμόρφωσης ή η πλημμε¬ 
λής συμμόρφωση προς τη δικαστική απόφαση είναι αδι¬ 
καιολόγητη, συντάσσει πρακτικό, με το οποίο καλεί την 
υπόχρεη αρχή να συμμορφωθεί προς την απόφαση μέσα 
σε εύλογη προθεσμία η οποία δεν μπορεί να υπερβεί το 
τρίμηνο. Η προθεσμία αυτή επιτρέπεται να παραταθεί μία 
μόνο φορά, αν κατά την κρίση του συμβουλίου συντρέχει 
σπουδαίος λόγος. 

3. Αν η υπόχρεη αρχή δεν συμμορφωθεί προς τη δικα¬ 
στική απόφαση μέσα στην ταχθείσα προθεσμία, το συμ¬ 
βούλιο εκδίδει απόφαση, με την οποία βεβαιώνει τη μη 
συμμόρφωση και προσδιορίζει το χρηματικό ποσό που 
πρέπει να καταβληθεί στον ενδιαφερόμενο, σύμφωνα με 
το άρθρο 3 παρ.3 του Ν. 3068/2002. 

Άρθρο 4 

1. Το συμβούλιο μπορεί σε οποιοδήποτε στάδιο της δια¬ 
δικασίας να ορίσει ένα δικαστή με βαθμό τουλάχιστον 
εφέτη ή αντίστοιχο ως εντεταλμένο για να υποδεικνύει 
στην διοικητική αρχή, είτε με δική του πρωτοβουλία είτε 
κατ’ αίτησή της, τον τρόπο συμμόρφωσης προς τη δικα¬ 
στική απόφαση. 

2.0 εντεταλμένος δικαστής ενεργεί σύμφωνα με τις κα¬ 
τευθύνσεις και οδηγίες που τυχόν παρέχονται από το 
συμβούλιο, το οποίο σε κάθε περίπτωση τηρεί ενήμερο 
για τις ενέργειές του. 

Άρθρο 5 

1. Νέα αίτηση των ίδιων ή άλλων ενδιαφερομένων για 
επανάληψη της διαδικασίας διαπίστωσης της μη συμμόρ¬ 
φωσης και επιβολή νέας χρηματικής κύρωσης, σύμφωνα 
με το άρθρο 3 παρ. 3 εδάφ. τελευταίο του Ν. 3068/2002, 
δεν υποβάλλεται πριν περάσει τρίμηνο από την κοινοποί¬ 
ηση της απόφασης του συμβουλίου στην υπόχρεη προς 
συμμόρφωση αρχή. 

2. Μετά την έκδοση απορριπτικής απόφασης, υποβολή 
νέας αίτησης από τον ίδιο ή άλλο ενδιαφερόμενο επιτρέ¬ 
πεται μόνον αν γίνεται επίκληση νέων κρίσιμων πραγματι¬ 
κών στοιχείων ή αν μεταβλήθηκε το νομικό καθεστώς, βά¬ 
σει του οποίου απορρίφθηκε η αίτηση συμμόρφωσης. 

3. Το συμβούλιο μπορεί να συνεκδικάζει περισσότερες 
εκκρεμείς αιτήσεις για διαπίστωση της μη συμμόρφωσης 
προς την ίδια δικαστική απόφαση. Αν για μια από τις αιτή¬ 
σεις αυτές έχει τηρηθεί η διαδικασία των παρ. 1 και 2 του 
άρθρου 3, δεν είναι υποχρεωτική η επανάληψή της για τις 
λοιπές αιτήσεις. 

4. Αν το συμβούλιο προβεί σε συνεκδίκαση περισσοτέ¬ 
ρων αιτήσεων, επιβάλλει ένα χρηματικό ποσό ως κύρωση 
και αποφασίζει για τον τρόπο επιμερισμού του, εκτός αν 
συντρέχει ειδικός λόγος για την επιβολή χωριστών κυρώ¬ 
σεων. 

Άρθρο 6 

1. Το συμβούλιο μπορεί, κατ’ εξαίρεση, να αναστείλειτη 
διαδικασία για τη διαπίστωση της μη συμμόρφωσης της 
Διοίκησης σε δικαστική απόφαση, εφόσον το ζήτημα της 
μη συμμόρφωσης εκκρεμεί ενώπιον δικαστηρίου που 
αποφαίνεται με δύναμη δεδικασμένου. 

2. Το συμβούλιο, ύστερα από αίτηση της υπόχρεης σε 
συμμόρφωση αρχής, διατάσσει την επιστροφή του χρη¬ 
ματικού ποσού που έχει καταβληθεί αν κριθεί με δύναμη 
δεδικασμένου ότι η Διοίκηση έχει συμμορφωθεί. Νόμιμο 
τίτλο για την είσπραξη του ανωτέρω ποσού αποτελεί η 
απόφαση του συμβουλίου για την επιστροφή του. 

Άρθρο 7 

1. Οι αποφάσεις του τριμελούς συμβουλίου καταχω- 
ρούνται σε βιβλίο που τηρείται από το γραμματέα του. Η 
καταχώρηση γίνεται μόλις η απόφαση υπογράφει από 
τονπρόεδρο. 

2. Το βιβλίο φέρει αριθμημένες σελίδες και μονογρα¬ 
φείται από τον πρόεδρο του τριμελούς συμβουλίου. Κάθε 
σελίδα του βιβλίου αυτού χωρίζεται σε πέντε στήλες, στις 
οποίες αναγράφονται κατά σειρά: 

α) Ο αριθμός της απόφασης του συμβουλίου. 

β) Το όνομα του αιτούντος. 

γ) Η αρχή, κατά της οποίας ασκήθηκε η αίτηση. 

δ) Το διατακτικό της απόφασης και το τυχόν χρηματικό 
ποσό της κύρωσης, και 

ε) Η ημερομηνία καταχώρησης της απόφασης. 

3. Εφόσον στο οικείο δικαστήριο λειτουργεί ολοκληρω¬ 
μένο πληροφοριακό σύστημα, η τήρηση του παραπάνω 
βιβλίου μπορεί να γίνεται με το σύστημα αυτό. Στην περί¬ 
πτωση αυτή οι εγγραφές του βιβλίου εκτυπώνονται πε¬ 
ριοδικά, βιβλιοδετούνται στο τέλος κάθε ημερολογιακού 
έτους και φυλάσσονται στο αρχείο. 


Άρθρο 8 

1. Η απαίτηση προς είσπραξη του χρηματικού ποσού 
της κύρωσης που προβλέπεται από το άρθρο 3 παρ. 3 δεν 
κατάσχεται αλλά συμψηφίζεται εφόσον συντρέχουν οι 
προϋποθέσεις του άρθρου 83 του Ν.Δ. 356/1974 (Κώδι¬ 
κας Είσπραξης Δημοσίων Εσόδων). 

2. Η πιο πάνω αξίωση υπόκειται σε παραγραφή πέντε 
ετών, που αρχίζει από την καταχώριση της απόφασης του 
τριμελούς συμβουλίου στο βιβλίο του άρθρου 7. 

3. Ο εκτελεστήριος τύπος περιάπτεται από τον πρόε¬ 
δρο του τριμελούς συμβουλίου που βεβαίωσε τη μη συμ¬ 
μόρφωση. 

4. Συμμόρφωση της Διοίκησης μετά τον προσδιορισμό 
του χρηματικού ποσού της κύρωσης δεν καταργεί την 
εκτελεστότητατης απόφασης του τριμελούς συμβουλίου. 

5. Κατά την έκδοση, θεώρηση και εξόφληση του χρημα¬ 
τικού εντάλματος για την πληρωμή του ποσού, που καθο¬ 
ρίζεται από το συμβούλιο, δεν ελέγχεται η νομιμότητα της 
κρίσης του συμβουλίου που περιέχεται στην απόφαση. Το 
ένταλμα εξοφλείται χωρίς να απαιτείται να προσκομίζεται 
πιστοποιητικό φορολογικής ή ασφαλιστικής ενημερότη¬ 
τας. 

Άρθρο 9 

Κατά την πρώτη εφαρμογή του παρόντος: α) το ερώτη¬ 
μα της παρ. 4 του άρθρου 1 αποστέλλεται μέσα σε ένα μή¬ 
να από τη δημοσίευση του διατάγματος και η θητεία του 
συμβουλίου που θα συγκροτηθεί λήγει το Δεκέμβριο του 
μεθεπόμενου έτους και β) η δίμηνη προθεσμία της παρ. 1 
του άρθρου 3 για τη σύνταξη πρακτικού για τις αιτήσεις 
που είναι εκκρεμείς κατάτηνπρώτη συγκρότηση του συμ¬ 
βουλίου αρχίζει από τη συγκρότηση αυτού. 

Άρθρο 10 

Η ισχύς του παρόντος Προεδρικού Διατάγματος αρχί¬ 
ζει από τη δημοσίευσή του στην Εφημερίδα της Κυβερνή- 
σεως. 

Στον Υπουργό Δικαιοσύνης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 17 Φεβρουάριου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

Ν.ΦΑΡΜΑΚΗΣ Φ. ΠΕΤΣΑΛΝΙΚΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ίιίΐρ: νννννν.βί.9 γ - β-ιτίθΐΙ: ννθβιηΗδΙθΓ @ θ1.0γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


(2410) 597449 
(26610) 89127 
(26610) 89105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ουτο, προσαυξανόμενη κατά 0,20 βυΐΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ουτο ανά σελίδα. 

Σε μορφή Οϋ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοιπ και μέχρι 100 σελίδες σε 5 ουτο προσαυξανόμενη 
κατά 1 θυτο ανά 50 σελίδες. 

Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

Τα παραπάνω οά-Γοπι διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555 , ίεχ :210- 9472556 ϊπΙθγπθΙ : ΗΗρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθΓηβί 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυιχ> ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΛΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠΘΐ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































